da en de da da da ja da da da da da da da da da da da ja da sv
Hvem kan jeg tale fortroligt med om mine problemer? | CTRL
Værd at vide om mine tanker
Du kan overveje at tale med dine forældre eller en anden person i din familie, eller du kan tale med en voksen, du ikke er i familie med.
Der findes voksne, som arbejder med at have fortrolige samtaler med unge om deres problemer. Det kan være en læge, en psykolog, en der arbejder på din skole, eller en præst.
Mange voksne, der arbejder med at hjælpe unge, har tavshedspligt. Se, hvad det vil sige, når man har tavshedspligt.
Hvis du vil tale fortroligt med en voksen, er det vigtigt, at du sikrer dig, at den voksne forstår, at du ønsker, at samtalen er fortrolig. Du kan fx sige, at du gerne vil vide, om personen har pligt til at skrive noget om samtalen ned i en journal, eller til at fortælle andre om jeres samtale. Så vil den voksne fortælle dig, om han eller hun kan have en fortrolig samtale med dig.
Video: Hvordan kan en læge hjælpe dig?
Se video med læge og professor Christian Graugaard om, hvordan en læge kan hjælpe dig, hvis du har seksuelle tanker om børn.
Hvordan får jeg mod til at fortælle andre om mine problemer og tanker?
Det kan være en hjælp at skrive sine tanker ned, hvis man har svært ved at tale med andre.
Er der et brev, jeg kan give til min læge eller anden fagperson?
Hvis du synes, det er svært at få fortalt om dine seksuelle tanker om børn, så har vi skrevet et brev, som du kan overveje at give den voksne.